b"\n_START_ARTICLE_\nJane Kitto\n_START_SECTION_\nLapsuus ja alkuvuodet\n_START_PARAGRAPH_\nJane Maree Kitto syntyi Burwoodin kaupungissa Victoriassa, Australiassa. H\xc3\xa4n aloitti kitaransoiton 7-vuotiaana, ja osallistui kansalliseen lasten TV-laulukilpailuun \xe2\x80\x99Young Talent Time\xe2\x80\x99. 18-vuotiaana h\xc3\xa4nelle maksettiin ensimm\xc3\xa4isen kerran esiintymisest\xc3\xa4. Nuorena aikuisena h\xc3\xa4n liittyi Australian laivastoon, \xe2\x80\x99Royal Australian Navy\xe2\x80\x99, ja toimi my\xc3\xb6hemmin autos\xc3\xa4hk\xc3\xb6mekaanikkona. Vapaa-aikanaan h\xc3\xa4n kirjoitti lauluja, ja ensimm\xc3\xa4inen julkaistu s\xc3\xa4velm\xc3\xa4 oli mainosmusiikki Opal Menswearin mainokseen \xe2\x80\x99Stepping out in Style\xe2\x80\x99._NEWLINE_1980-luvun lopulla Kitto ty\xc3\xb6skenteli useiden australialaisten yhtyeiden kanssa, The Gypsies, Cattletruck ja Chantoozies. Kitto kiersi Billy Millerin The Gypsies-yhtyeen kanssa yli vuoden, mm. esiintyen televisiossa Australian suositussa TV-ohjelmassa Hey Hey It\xe2\x80\x99s Saturday. Kitto ja The Gypsiesien rumpali John Annas ly\xc3\xb6tt\xc3\xa4ytyiv\xc3\xa4t yhteen ja alkoivat esiintym\xc3\xa4\xc3\xa4n yhdess\xc3\xa4 nimell\xc3\xa4 \xe2\x80\x99Kitto\xe2\x80\x99._NEWLINE_1991 Kitto aloitti uransa soolorockartistina, kun tunnettu australialainen levy-yhti\xc3\xb6 Mushroom Records kiinnitti h\xc3\xa4net ja John Annaksen. Yhdess\xc3\xa4 he julkaisivat ensimm\xc3\xa4isen singlen \xe2\x80\x99Blind Lead the Blind\xe2\x80\x99. Kitto halusi kuitenkin v\xc3\xa4ltt\xc3\xa4\xc3\xa4 tyypillisen naisartistien stereotypian, johon muottiin h\xc3\xa4nt\xc3\xa4 koitettiin asettaa, ja t\xc3\xa4m\xc3\xa4 lopulta johti Kiton ja Mushroom Recordsin eroon pian singlen julkaisemisen j\xc3\xa4lkeen._NEWLINE_Kitto jatkoi uraansa itsen\xc3\xa4isen\xc3\xa4 artistina, esiintyen useilla klubeilla Sydneyss\xc3\xa4. H\xc3\xa4n avasi shown monille tunnetuille artisteille, kuten Billy Thorpe, Diesel, Ian Moss, Richard Clapton, Jon Stevens, Mark Seymour ja Nathan Cavaleri. Er\xc3\xa4\xc3\xa4n\xc3\xa4 iltana Jeff \xe2\x80\x99Skunk\xe2\x80\x99 Baxter (Doobie Brothers, Steely Dan) oli yleis\xc3\xb6ss\xc3\xa4, ja kutsui Kiton soittamaan kanssaan USA:aan. Kitto muutti Los Angelesiin 1994, ja jatkoi esiintymist\xc3\xa4\xc3\xa4n klubeilla kuten Whisky a Go Go ja The Roxy Theatre. Viisumin umpeuduttua Kitto palasi Australiaan.\n_START_SECTION_\n1995 - 2004\n_START_PARAGRAPH_\n1995 Kitto levytti ensimm\xc3\xa4isen EP:ns\xc3\xa4 \xe2\x80\x9920 Jacksonia\xe2\x80\x99. H\xc3\xa4net kutsuttiin Eurooppaan esiintym\xc3\xa4\xc3\xa4n mm. ruotsalaiseen TV-ohjelmaan \xe2\x80\x99Gomorron Sverige\xe2\x80\x99 TV4. Kitto alkoi viett\xc3\xa4m\xc3\xa4\xc3\xa4n enenem\xc3\xa4ss\xc3\xa4 m\xc3\xa4\xc3\xa4rin aikaansa Skandinaviassa, ja esiintyi useilla pohjoismaisilla festivaaleilla, mm. V\xc3\xa4stervik Visfestivalen, Peace and Love, Midtfyn Festival Tanskassa, Puistoblues Suomessa ja The Scandinavian Guitar Festival. Kitto levytti EP:n \xe2\x80\x99Jane Kitto\xe2\x80\x99, joka sai paljon radiosoittoa Ruotsissa, sek\xc3\xa4 teki yhteisty\xc3\xb6t\xc3\xa4 mm. Jukka Tolosen kanssa laulaen h\xc3\xa4nen levyll\xc3\xa4\xc3\xa4n._NEWLINE_Baby Porcelain syntyi 1997 amerikkalaisen basistin Tim Taten kanssa. He kiersiv\xc3\xa4t ja esiintyiv\xc3\xa4t p\xc3\xa4\xc3\xa4s\xc3\xa4\xc3\xa4nt\xc3\xb6isesti Ranskassa ja Saksassa, rummuissa oli ranskalainen Frank Bessard (Joe Satriani). Baby Porcelain esiintyi useilla festivaaleilla ja klubeilla, mm. Festival De Guitar De Montauroux, Bremen Festival, Sinkkasten Frankfurt, Th\xc3\xa9\xc3\xa2tre de Verdure Nice 10th birthday gala for Guitar Maniac, Festival Haut De Cagnes, Brianconnet Rock, L\xc3\xa9 Reservoir Paris, La Haut Festival, Beausoleil Th\xc3\xa9\xc3\xa2tre, Dans l'Festival, M Daner Bonson Festival ja Le Mas Puget sur argens. 1999 Baby Porcelain levytti CD:n \xe2\x80\x99Umbilically Yours\xe2\x80\x99._NEWLINE_Kiton ensimm\xc3\xa4inen sooloalbumi \xe2\x80\x99Princess of Tragedy\xe2\x80\x99 julkaistiin 2002. Single \xe2\x80\x99Busdriver\xe2\x80\x99 ylsi Ruotsin listoilla k\xc3\xa4rkeen, ja sai paljon radiosoittoa Australian ABC Triple J networks sek\xc3\xa4 muilla radioasemilla._NEWLINE_2003 Kitto esiintyi ruotsalaisessa TV-Galassa, ABBA The Tribute, mm. Dionne Warwickin, Micke Rickforsin ja Mats Ronanderin rinnalla. Galassa h\xc3\xa4n esitti kaksi ABBA-klassikkoa, \xe2\x80\x99On and On and On\xe2\x80\x99 ja \xe2\x80\x99Summer Night City\xe2\x80\x99.Kitto jatkoi kiert\xc3\xa4mist\xc3\xa4\xc3\xa4n, ja esiintyi mm. Nice Jazz Festivaleilla ja Longyearbyeniss\xc3\xa4 Pohjoisnavalla ruotsalaisten b\xc3\xa4nditovereidensa M\xc3\xa5rten Ronstenin (rummut) ja Weine Johanssonin (basso) kanssa.\n_START_SECTION_\n2005 - 2013\n_START_PARAGRAPH_\nToinen albumi \xe2\x80\x99Precious Junk\xe2\x80\x99 julkaistiin 2005. Singlen \xe2\x80\x99Catalina Dreaming\xe2\x80\x99 Kitto kirjoitti yhdess\xc3\xa4 australialaisen kirjailija-muusikon Anderw McMillanin kanssa, jonka kirja \xe2\x80\x99Catalina Dreaming\xe2\x80\x99 innoitti kappaleen s\xc3\xa4velt\xc3\xa4miseen. \xe2\x80\x99Precious Junk\xe2\x80\x99 sai paljon radiosoittoa Australiassa.Samana vuonna Kitto kutsuttiin esiintym\xc3\xa4\xc3\xa4n Nashvilleen, USA:aan, Tennessee\xe2\x80\x99s Australian Festivaaleille. H\xc3\xa4n esiintyi my\xc3\xb6s New Yorkissa CBGB klubilla ja Los Angelesissa Hollywoodin Cat Clubilla Teddy Andreadisin (Alice Cooper, Guns N\xe2\x80\x99 Roses) kanssa._NEWLINE_2007 Kitto levytti albumin \xe2\x80\x99Over Sensitive\xe2\x80\x99 tuottajan Michael Vail Blumin kanssa Los Angelesissa, levyll\xc3\xa4 soittivat basisti Johnny Griparic (Slash\xe2\x80\x99s Snakepit), kitaristi Dean Pleasants (Suicidal Tendencies) ja rumpali Simon Runge. Albumin masteroi Ruotsissa tuottaja, s\xc3\xa4velt\xc3\xa4j\xc3\xa4 ja kitaristi Pontus (Pna) Andersson (Netherbird)._NEWLINE_Anderssonin tapaamisella oli kauaskantoiset seuraukset. Andersson liittyi Kiton kitaristiksi, ja heid\xc3\xa4n yhteinen ensiesiintyminen oli Maryport Blues Festivaaleilla Iso-Britanniassa. Kitto ja Andersson jatkoivat yhteisty\xc3\xb6t\xc3\xa4\xc3\xa4n, ja lopulta avioituivat 2015._NEWLINE_Kitto pyydettiin vokalistiksi Janis Joplinin alkuper\xc3\xa4isen yhtyeen, Big Brother and the Holding Companyn, Iso-Britannian ja Ruotsin kiertueille 2006. Jerry Donahue (Hellecasters, Fairport Convention, Fotheringay) oli kiertueella vierailevana kitaristina. Yhteisty\xc3\xb6 BBHC:n ja Donahuen kanssa jatkui tulevan yhtyeen, Perfect Blue Skyn, kanssa. H\xc3\xa4n jatkoi my\xc3\xb6s edelleen esiintymist\xc3\xa4\xc3\xa4n sooloartistina, mm. Ruotsissa ja Australiassa_NEWLINE_\xe2\x80\x99Unlearn Your Generation\xe2\x80\x99 EP levytettiin 2008, tuottajana Chips Kiesbye, ruotsalaisen punkrock yhtyeen Satorin kitaristi. EP:ll\xc3\xa4 soittivat my\xc3\xb6s kitaristi Pna Andersson (Netherbird), basisti Anders Molin ja rumpali Robban B\xc3\xa4ck (Mustasch, Sabaton)._NEWLINE_Kitto oli Tahitin ensimm\xc3\xa4isen rock festivaalin, Le Pacific Rock Festival, p\xc3\xa4\xc3\xa4esiintyji\xc3\xa4 2009, kitarassa Jeffrey Kollman (Chad Smith\xe2\x80\x99s Bombastic Meatbats), bassossa Billy Lang ja rummuissa Joel Taylor. My\xc3\xb6hemmin samana vuonna h\xc3\xa4n esiintyi Skotlannissa Dundee Blues Bonanza festivaaleilla duona Bil Bryantin kanssa, nimell\xc3\xa4 The Blue Stripes. _NEWLINE_Kiton \xc3\xa4\xc3\xa4nin\xc3\xa4ytteit\xc3\xa4 l\xc3\xb6ytyy my\xc3\xb6s Applen GarageBand-ohjelmasta. Promootiovideolla Kitto kamppailee virtuaalivokalisti Sweet Annin kanssa._NEWLINE_Kitto jatkoi kiert\xc3\xa4mist\xc3\xa4\xc3\xa4n p\xc3\xa4\xc3\xa4s\xc3\xa4\xc3\xa4nt\xc3\xb6isesti Euroopassa ja Australiassa, ja esiintyi useilla festivaaleilla, kuten _NEWLINE_Sweden Rock, Helge \xc3\x85 Festival Sweden, Reiu Rock Estonia, Edinburgh Festival Scotland UK ja Les Enfants Du Rock in France _NEWLINE_Viides rockalbumi \xe2\x80\x99Crash\xe2\x80\x99 julkaistiin 2011, kitarassa Pna Andersson, bassossa Jan Johansson ja rummuissa Anders Molin. Sen tuotti Anderssonin oma levy-yhti\xc3\xb6 Scarecrow Recodings ja Sound Pollution SE. .\n_START_SECTION_\n2014 - nykyp\xc3\xa4iv\xc3\xa4\n_START_PARAGRAPH_\n2014 Kitto ja Andersson perustivat monikansallisen, psykedeelist\xc3\xa4 klassista rockia soittavan yhtyeen Perfect Blue Sky. He ovat yhtyeen lauluntekij\xc3\xa4t ja vakioj\xc3\xa4senet, ja levyill\xc3\xa4 ja kiertueilla soittavat useat nimekk\xc3\xa4\xc3\xa4t vierailevat muusikot. Perfect Blue Skyn ensimm\xc3\xa4inen levy \xe2\x80\x99Emerald\xe2\x80\x99 julkaistiin 2014. T\xc3\xa4ll\xc3\xa4 levyll\xc3\xa4 ja kiertueella olivat mukana amerikkalaiset rumpali Dave Getz ja basisti Peter Albin (Big Brother and the Holding Company), ja australialainen kosketinsoittaja Danny Oakhill (Turksize). Ensiesiintyminen oli Tukholmassa Stampenilla, ja yhtye kiersi my\xc3\xb6s Suomessa esiintym\xc3\xa4ss\xc3\xa4 mm. Puistobluesissa, Solmubluesissa, Pieks\xc3\xa4m\xc3\xa4ki Beach Blues festivaaleilla, Kurki-festivaaleilla ja Radio Rockilla. _NEWLINE_Sooloartistina h\xc3\xa4n kiersi paljon pohjoismaita, esiintyen mm. Bettina Showssa ja Radio Rockilla. _NEWLINE_2015 Perfect Blue Sky esiintyi Australiassa Darwin\xe2\x80\x99s Sea Breeze festivaaleilla, rumpalinaan Allen Murphy (The Village People, Yothu Yindi) ja koskettimissa Danny Oakhill._NEWLINE_ Yhtye kiersi my\xc3\xb6s Skandinaviaa Weine Johansson bassossa ja Bil Bryant rummuissa. _NEWLINE_Yhtyeen toinen albumi \xe2\x80\x9dThe Eye of Tilos\xe2\x80\x9d julkaistiin 2017, levyll\xc3\xa4 soittivat mm. Dave Getz, Jerry Donahue, Frank Bessard ja Danny Oakhill. Yhtye kiersi Britanniaa esiintyen mm. useissa BBC:n radio-ohjelmissa._NEWLINE_Nyky\xc3\xa4\xc3\xa4n Kitto esiintyy p\xc3\xa4\xc3\xa4s\xc3\xa4\xc3\xa4nt\xc3\xb6isesti pohjoismaissa, Britanniassa, Ranskassa ja Australiassa, sek\xc3\xa4 kiert\xc3\xa4\xc3\xa4 Perfect Blue Skyn kanssa."